C-scape bied gerieflike selfsorgverblyf in 'n grasdakmeenthuis met slaapplek vir 6 in Shelley Point Gholflandgoed in St. Helenabaai. Daar is 24 uur-sekuriteit. Dit is net 1 straat van die see af!
Geniet ’n 2 ure lange rit op die pragtige Weskuspad/R72 van Kaapstad af met padstalletjies, wynplase en ander besienswaardighede. Die lang Goue Myl-strand is oorkant die instansie en is veilig vir swem, stap, en vir die kinders om in die rotspoele te baljaar. Dit kan met 'n houtpaadjie bereik word.
Daar is ook 'n 9-putjie gholfbaan stapafstand van die huis af, en stap-, voetslaan- en fietsroetes is in die omgewing vir gaste se v…
Daar is ook 'n 9-putjie gholfbaan stapafstand van die huis af, en stap-, voetslaan- en fietsroetes is in die omgewing vir gaste se vermaak.
Die SP hotel bied 2 restaurante, Cattle Baron and Doretheas, en 'n spa. Daar is ook 'n teetuin, fiksheidsarea, fliek, kroeg, en nog meer.
Dié huis het slaapplek vir 6 gaste en beskik oor 3 slaapkamers bo, 2 met koningingrootte-beddens, die hoofslaapkamer het 'n TV, en die derde kamer het 'n dubbelbed. Twee van die kamers lei na 'n klein balkonnetjie met 'n verstelbare sonskerm en 'n gedeeltelike uitsig oor die Atlantiese Oseaan.
Daar is twee badkamers waarvan die een en suite is en die ander een ’n gesinsbadkamer. Verder is daar 'n oopplan-kombuis, -sitkamer, en -eetarea met 'n kaggel.
Die kombuis is toegerus met 'n yskas-vrieskas, mikrogolf en oond. Daar is ook 'n wasgoedlyn buite die eenheid. DStv is beskikbaar. Die WiFi-kode sal met aankoms voorsien word. 'n Gasbraai en 'n Weber-braai (slegs vir brikette) is beskikbaar. Daar is parkeerplek op die perseel en 'n staanplek vir 'n sleepwaentjie.
Hier kan jy die son sien opkom of sak met 'n drankie in die hand. Kyk uit vir die dolfyne wat in die branders baljaar. Doendinge op die landgoed sluit voëlkyk, stap, tennis, gholfspeel, rolbal en spa-behandelings by die hotel in. Daar is 'n geriefswinkel om die draai en die Weskus Mall is net sowat 30 minute ver. Gaste kan ook lang ente op die strand gaan stap, en dis veilig om daar te swem en branderplank te ry.
Bring asb. jou eie strandhanddoeke saam. 'n Sambreel, koelboks, visnette en lyfplanke vir die kinders om mee te speel is ook beskikbaar.
Dit is 'n puik bestemming vir 'n gholf- of strandwegbreek. Lang- en korttermynhuur-opsies is beskikbaar.
'n Bespreking by C-scape sluit in:
Gaste wat na C-scape gekyk het, het ook belangstelling getoon in die volgende lekke plekke:
10de Straat 10b, Shelley Point Gholflandgoed, Shelley Point, St. Helenabaai, 7382, Wes-Kaap